ར་འགྱེད་པ། དཔལ་མགོན་བདུན་ཅུས་མདུན་བདར་བ། དྲེགས་པ་ཅན་ཐམས་ཅད་འཁོར་དུ་སྤུངས་པ། དཔལ་ལྷ་མོ་ཆེན་མོ་ཆར་གྱི་སྤྲིན་ལྟར་གནག་པ། རི་རབ་ལྟར་བོང་ཆེ་བ། སྤྱན་གསུམ་དམར་པོར་འཁྱུག་པ། ཁྲག་གི་རྒྱ་མཚོ་ཧུབ་ཀྱིས་འདེབས་པ། མི་རོ་རེངས་པ་གྱུར་མིད་དུ་ཟ་བ། རྒྱན་དང་གོས་སྲིད་པའི་བདག་པོ་དང་མ་མོ་རྣམས་ཀྱིས་བསྟབས་པ། ས་གསུམ་གྱི་དབང་པོ་ཐམས་ཅད་ཕྱག་འཚལ་བ། རལ་གྲི་བྷནྡྷ་ཤཀྟི་རྩེ་གསུམ་འཛིན་པ། ལང་ཀའི་བདག་པོའི་དུང་མཁན་ལ་ཞོན་པ། ཕྲིན་ལས་ཐམས་ཅད་ཐོགས་མེད་དུ་བསྒྲུབ་པ། ནད་དང་གདོན་གྱི་བདག་མོ་གཅེར་བུ་རལ་པ་ཅན་གསུམ་ནང་མིར་སྣང་བ། རིགས་བཞིའི་མཁའ་འགྲོ་བློན་མོར་མཛད་པ། ཕྲ་མན་བརྒྱད་དང་སྒོ་མ་བཞི་ལས་ལ་འགྱེད་པ། སྲིད་པ་མོ་རྒྱུད་ཐམས་ཅད་བྲན་མོར་ཧབ་ཤ་བ། གསང་བའི་མགོན་པོ་སྟོབས་འཕྲོག་ནག་པོ་ཞལ་བཞི་པ། གྲི་གུག་དང་ཐོད་ཁྲག་རལ་གྲི་མདུང་ཐུང་རུས་ཕྲེང་འཛིན་པ། དྲག་ལ་རྔམས་པ། མུན་ལྟར་གནག་པ། དྲག་པོའི་ཆས་ཀྱིས་བརྗིད་པ། དགྱེས་པའི་ཡུམ་བཞིར་བརྩེ་བ། རྒྱལ་པོ་སྡེ་བཞིས་བློན་པོ་མཛད་པ། ཕྱོགས་སྐྱོང་སྡེ་བརྒྱད་བཀའ་ལ་ཉན་པ། ལྷ་སྲིན་གྱི་དམག་ཚོགས་སྲིད་ཚད་ཚོགས་པ། དཔལ་མ་ཧཱ་ཀཱ་ལ་མ་ནིང་ནག་པོ། གཏུམ་ཞིང་འབར་བ། བརྗིད་ཅིང་ཁྲོ་བ། རུ་མཚོན་འཕྱར་ཞིང་སྙིང་ཞགས་ཐོགས་པ། སྲིད་པ་ཕོ་རྒྱུད་བྲན་དུ་བཀོལ་བ། མོ་རྒྱུད་དབང་དུ་བསྡུ་བ། བསྟན་པའི་རུ་ཏྲ་སྒྲོལ་བ། སྐུ་གསུམ་སྐུ་ལྔར་སྟོན་པ། སྣང་སྲིད་ཀྱི་དྲེགས་པ་ཐམས་ཅད་འཁོར་དུ་སྡུད་པ། གནོད་སྦྱིན་ཆེན་པོ་རྣམ་ཐོས་སྲས་གསེར་ལྟར་སེར་བ། ཟླ་ལྟར་རྒྱས་པ། ཉི་ལྟར་འབར་བ། རི་ལྟར་བརྗིད་པ། རྡོ་རྗེའི་གོ་སྤྲས་པ། འཕྲོག་བྱེད་སྔོན་པོ་ལ་འགྱིང་བ། རྒྱལ་མཚན་འཕྱར་ཞིང་ནེའུ་ལེ་འཛིན་པ། འཛམ་བུ་གླིང་པ་ལ་ཉིན་བཞིན་དུ་འདོད་དགུའི་ཆར་ཐེང་གསུམ་དུ་འབེབས་པ། རྟ་བདག་ཆེན་པོ་བརྒྱད་དཔའ་ཞིང་རྟུལ་ཕོད་པ། བདུད་དང་དགྲ་ལ་སྡང་བ། དམ་ཚིག་ཅན་ལ་གདུང་བས་བཀའ་ལ་ཉན་པ། ཡན་ལག་བཞི་པའི་སྡེ་དཔུང་ཆེན་པོ་དང་བཅས། སུས་ཀྱང་མི་ཐུབ་པའི་སྙེམས་འཆང་བ། གྱད་ཆེན་པོའི་རྩལ་ངོམས་པ། རྒྱལ་བའི་ཡལ་གམ་ལ་གནས་པ། བསྟན་པ་སྤྱིའི་བྱ་ར་བྱེད་པ། ཁྱབ་འཇུག་ཆེན་པོ་རཱ་ཧུ་ལ་དུད་པའི་ཁུ་བ་ལྟ་བུ། སྟོད་སྲིན་པོའི་གཟུགས་ཀྱིས་བར་སྣང་ཁྱབ་པ། སྨད་སྦྲུལ་མཇུག་འཁྱིལ་བས་རྒྱ་མཚོ་གང་བ། ལུས་ཐམས་ཅད་མིག་གིས་གཏམས་པ། ཞལ་དགུས་དགྲ་སྲོག་ཧུར་ཐུམ་དུ་ཟ་བ། ཞགས་པ་དང་མདའ་འཕང་བ། སྲིང་མོ་བཞི་དང་རོལ་བ། གཟའ་ཆེན་བརྒྱད་དུ་སྤྲུལ་པ། དུས་དང་ཚེས་ལ་དབང་བྱེད་པ། ལྷ་སྲིན་སྡེ་བརྒྱད་བསྡོང་ཟླར་བསྐུལ་ཞིང་འདེབས་པ། སྔོན་གྱི་སྣ་ཐོག་སེར་གློག་གིས་འདྲེན་པ། རྗེས་ཀྱི་ཤུལ་མེ་དཔུང་དུད་པས་མཚོན་པ། དུག་གི་རླངས་པ་འཐུལ་བས་ཕོག་འགྱེལ་དུ་གསོད་པ། ཞིང་སྐྱོང་ཆེན་པོ་མི་ཡི་ལུས་ལ་སེང་གེའི་དབུ། རལ་པ་གསིག་པའི་གསེབ་ནས་སེང་ཆུང་སྐར་ལྟར་རྒྱུག་པ། ཟ་འོག་གི་བེར་གྱོན་ཞིང་སྟག་ཆས་ཀྱིས་སྐེད་བཅིངས་པ། མདུང་དང་ཐོད་པ་འཛིན་པ། ཡིད་ལྟར་མགྱོགས་པའི་བདུད་ཀྱི་རྟ་ལ་ཞོན་པ། ཁ་རག་གླིང་དགུའི་གནས་བདག་མཛད་པ། སེང་གདོང་དམར་མོ་གཟུངས་མར་བསྟེན་པ། འཇིགས་བྱེད་དུས་མཚན་ཕོ་ཉར་འགྱེད་པ། སྡེ་བརྒྱད་ཐམས་ཅད་འཁོར་དུ་ཁྲིད་པ། དགྲ་ལ་ཆས་ནས་བཟློག་པར་དཀའ་བ། རྫུ་འཕྲུལ་གྱི་རྩལ་ཆེ་བ། དྲག་ཤུལ་གྱི་རྔམས་མི་བཟད་པ། གཞན་གྱིས་མི་ཐུབ་པས་ཐུབ་དཀའི་མཚན་འཛིན་པ། ཇོ་མོ་བཀྲ་ཤིས་ཚེ་རིང་མ་མཛེས་པ་དང་རྒྱན་གོས་བདེ་སོགས་བརྒྱ་བྱིན་འཁྱུད་པ་གསར་པ་དང་མི་ཕྱེད་པ། རྡོ་རྗེ་དང་ཚེ་བུམ་ཕྱག་ཏུ་བྲེལ་བ། སེང་གེ་དཀར་མོ་སྲབ་མེད་དུ་འཕྱོ་བ་ལ་ཞོན་པ། སྲིང་མོ་བཞི་ཡིས་ཞབས་འབྲེང་བགྱིད་པ། སྡེ་བརྒྱད་ཀྱི་བུ་མོས་རང་རང་གི་ཟློས་གར་འབུལ་བའི་གུང་ན་བཞུགས་པ། བོད་ཁམས་སྐྱོང་བའི་བརྟན་མ་བཅུ་གཉིས་མཛེས་པའི་རྒྱན་དང་ལང་ཚོས་གང་བ། སྟོན་ཟླ་ཉ་བ་ལྟར་རྫོགས་པ། ཡིད་དུ་འོང་བའི་ཟུར་མིག་གི་བུང་བ་སྨིན་མའི་ནགས་སུ་རྩེ་བ། བཀའ་རྟགས་ཀྱི་ཅོད་པན་འཆང་ཞིང་། ཐུབ་བསྟན་སྤྱིའི་བྱ་ར་བྱེད་པ། ལྷ་བཙན་ཆེན་པོ་རྡོ་རྗེ་འབར་བ། ཟླ་ལྟར་དཀར་བ། རླུང་ལྟར་མགྱོགས་པ། ཕྱག་གཉིས་སྦ་ལྕག་དང་སྲབ་སྐྱོགས་བསྒྱུར་བ། ཅང་ཤེས་རག་དཀར་བཞོན་པར་ཞོན་པ། གསང་བའི་ཡུམ་ཆེན་སྨན་མོ། མཛེས་པའི་ལང་ཚོས་སྒེག་པ། སྐྱ་དགུ་བན་བཅུར་རྔམས་པ། བྱ་ཁྲ་ལྡིང་ཞིང་གཞུང་བ། གཡུ་འབྲུག་སྔོན་མོའི་སྐད་གསང་ལྡིར་བས་ནམ་མཁའི་ཁྱོན་དོགས་པ། དུང་ཕོ་དུང་མོ་ཕྱི་བཞིན་ཏུ་རྒྱུག་ཅིང་འདུར་བ། བོད་སྐྱོང་རྡོ་རྗེ་གཡུ་ཡི་སྒྲོན་མ་གསང་བའི་མཚན་ལྷན་ཅིག་སྐྱེས་མ། ཞི་ཞིང་ཞི་བ། དཀར་ཞིང་དཀར་བ། མཛེས་ཤིང་མཛེས་པ། རྒྱན་གྱིས་བརྒྱན་པ། ལྟ་བའི་མིག་སྦྲིད་པ། སྙན་གྲགས་ཀྱི་རྔ་བོ་ཆེ་ཕྱག་གིས་བསྐུལ་བ། རང་དང་ཕན་ཚུན་ཕྱེད་དཀའ་བའི་འབངས་མོ་འབུམ་གྱིས་བསྐོར་བ། གཤིན་རྗེ་ཁྲག་མདོག་ཡབ་ཡུམ་སྲིན་གླང་སྨྱོན་པ་ལ་ཞོན་པ། དྲག་པོའི་འཕོང་ལ་བྱང་བ། མ་ར་ཁྲག་སྐྱུག་གི་དམག་ཚོགས་བསགས་པ། གསོད་པར་རིངས་པ། ཟ་བའི་ཁ་གདངས་པ། ཉམས་པའི་གཤེད་དུ་འབེབས་པ། དམ་ཚིག་ཅན་གྱི་སྟངས་འཛིན་པ། ཀླུ་རྗེ་སྨྱོ་ཁ་ནག་པོ་དུག་གི་མཚོ་ལས་ངམ་ནག་པ། གསེར་གྱི་འཁོར་ལོ་དང་དུག་སྦྲུལ་བསྣམས་པ། ཟེར་གྱིས་ཕོག་ན་འགྱེལ་ཞིང་གསོད་པ། དམ་ཉམས་པའི་སྲོག་རྩ་ལ་རྔམ་ཟས་སུ་རོལ་པ། གཏད་ཁྲམ་གྱི་གཉེར་ཁ་འཛིན་པ། བདུད་རྟ་ནག་པོ་ལ་གནས་པས་འཛམ་གླིང་ཉུལ་བ། སྡོམ་སྡིག་སྦལ་སྦྲུལ་ལས་ལ་འགྱེད་པ། དུག་གི་ཁ་རླངས་ལས་མཛེ་རིགས་བཅོ་བརྒྱད་སྤྲོ་བས་དགྲ་བོའི་ཡུལ་ཁམས་བརླག་ཅིང་ཕུང་དུ་འཇུག་པ། བཀའ་ཉན་བཏུམ་པོའི་ཚོགས་འཁོར་དུ་སྐྱི་བུང་བ། ལས་ཀྱི་བཤན་པ་དམར་པོ་གོ་ཆ་བགོས་པ། ཞུབ་ཅན་གྱི་རྟ་ལ་དཔའ་རྐྱེན་གྱི་རྩལ། གློག་ལྟར་འཁྱུག་པ། རླུང་ལྟར་འཕྱོ་བ། ཐོག་ལྟར་འབབས་པ། ཁྲ་ལྟར་གཞུང་བ། སྲོག་གཅོད་ཀྱི་བཤན་པ་ཐམས་ཅད་འཁོར་དུ་སྡུད་པ། རྒྱལ་པོ་ཆེན་པོ་པེ་ཧ་ར་དྲག་པོའི་རླུང་ལྟར་འཚུབ་ཅིང་མེ་ལྟར་འབར་བ། ལེགས་ལྡན་གནོད་སྦྱིན་ཆེན་པོ་རྩི་མ་ར། བཀའ་ཡི་བློན་པོར་མངག་པ། འཁོར་གྱི་རུ་འདྲེན་སྡེ་བཞི་དང་བཅས་པ། དྲེགས་པའི་སྒྲ་ཡིས་སྲིད་པ་བསྒུལ་བ། དམ་ཉམས་དགྲ་ལ་ཕུང་བའི་སྲི་རུ་ལྡང་བ། རྫུ་འཕྲུལ་གྱི་རྩལ་སྟོན་པ། དམ་ཅན་རྡོ་རྗེ་ལེགས་པ། སྲིད་པའི་དབང་པོ། ལས་ཀྱི་མངའ་བདག །མཐུ་དང་རྩལ་གྱིས་མྱུལ་བ། ཁམས་གསུམ་དགྲ་བོའི་གཤེད་མ། རྣལ་འབྱོར་གྱི་དགྲ་ལྷ། ཀླུ་བདུད་བཙན་གྱི་གཙོ་བོ། གནོད་སྦྱིན་གྱི་དབང་པོ། དྲེགས་པའི་བཀའ་སྡོད་དང་བཅས་པ། རྡོ་རྗེ་ངན་ནེ་མ་ཉི་མའི་མདོག་ཅན་ཁྲོ་ཞིང་རྔམས་པ། རྩ་ཞལ་གཏུམ་པ། སྟེང་ཞལ་བྱ་ནག་གི་མགོ་ཅན། མཐོང་ན་བྲེད་པ། འཕྲད་ན་འཇིགས་པ། ནལ་བུའི་རྒྱལ་མཚན་དང་། སྲིད་པའི་མེ་ལོང་འཕྱར་བ། སྒྲོ་ཐུལ་དང་གཡང་གཞི་གྱོན་པ། དགྲ་ལ་གྲི་ཐབས་དང་མཛེ་ཤུ་གཏོང་བ། སྡེ་བརྒྱད་ཀྱི་དམག་དཔུང་གཡོག་ཏུ་བཀོལ་བས་བསྟན་དགྲ་འཇོམས་པ། གནོད་སྦྱིན་ཞང་འོན་རྡོ་རྗེ་བདུད་འདུལ་འཆིང་བྱེད་ལས་མཁན་ནག་པོ། སྐུ་མདོག་མིག་སྨན་ལྟར་གནག་ཅིང་ཁྲོས་འཁྲུགས་རྔམས་པའི་རང་བཞིན། དྲག་པོའི་ཆས་དགུ་གསོལ་ཞིང་རལ་གྲི་དང་ཞགས་པ་ཐོགས་པ། བདུད་རྟ་རླུང་གི་ཤུགས་ཅན་ལ་ཞོན་པ། གཉན་ཆེན་ཐང་ལྷ་རྡོ་རྗེ་འབར་བ། ནོར་བུ་ཆུ་ཤེལ་གྱི་མདངས་ཅན། ཕྱག་གཡས་སྦ་ལྕག་དང་། གཡོན་པས་ཤེལ་ཕྲེང་འདྲེན་པ། ལྷ་རྟ་ངང་དཀར་རླུང་གཤོག་ལ་ཆིབས་ཤིང་དར་དཀར་གྱི་འགྱིང་ཐོད་དང་ན་བཟའ་གསོལ་བ། ལྷ་གཉེན་རྨ་གཉེན་སྤོམ་ར། རྨ་གཡང་འདོད་རྒུའི་བང་མཛོད། སྐུ་མདོག་ཉི་མ་འཆར་ཀའི་ཁ་དོག་ཅན། དུང་རྨོག་དང་དུང་ཁྲབ་གསོལ་ཞིང་། མྱུར་མགྱོགས་གློག་ཞགས་ལྟ་བུའི་རྟ་དཀར་ལ་ཞོན་པ། ཕྱག་གཡས་དགོས་འདོད་སྩོལ་བའི་ནོར་བུ་དང་། གཡོན་པས་འཕྲུལ་གྱི་སྲབ་སྐྱོགས་བསྒྱུར་བ། གཞན་ཡང་བསྟན་པའི་བཀའ་སྲུང་། སྒྲུབ་རྒྱུད་ཀྱི་ཆོས་སྐྱོང་། རྣལ་འབྱོར་གྱི་སྡོང་གྲོགས། ལས་བཞིའི་དངོས་གྲུབ་མྱུར་བ། ལས་བྱེད་རྟག་ཆགས་ཀྱི་ལྷ་མ་སྲིན། བདག་གི་ཕྲིན་ལས་ཀྱི་ལྷར་གྱུར་པ་འཁོར་དང་བཅས་པ་གསལ་བ། རང་གི་ཐུགས་ཀའི་ཧཱུྃ་ལས་འོད་འཕྲོས་རང་རང་གི་གནས་ནས་བཛྲ་ས་མཱ་ཛཿ ཧཱུྃ<!TCC Tibetan character 4,41 undefined in unicode!> དག་པའི་ཞིང་ཁམས་ཆེན་པོ་ན། །ཞི་བ་ཉག་གཅིག་མིན་མི་སྣང་། །མི་མཇེད་ལ་སོགས་འཇིག་རྟེན་ན། །ཞི་ཆགས་ཁྲོ་དང་ཆེར་ཁྲོས་ཀུན། །དེ་བས་དད་དང་གདུང་ཤུགས་ཀྱིས། །བར་གཅོད་བདུད་དགྲ་བགེགས་བྱེད་དང་། །ལོག་པར་འདྲེན་རྣམས་ཚར་གཅོད་པའི། །དམག་དཔུང་ཆེན་པོ་སྤྱན་འདྲེན་ནོ། །མཐུ་རྩལ་ཆེན་པོའི་ནུས་སྟོབས་ཀྱིས། །ཕུན་སུམ་ཚོགས་པ་མ་ལུས་པ། །བདག་ཅག་རྣམས་ཀྱི་ལག་པའི་རྩེར། །འགུགས་པའི་ལྕགས་ཀྱུ་གཤེགས་སུ་གསོལ། །ཛཿཧཱུྃ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར། དམ་ཅན་རྣམས་ཀྱི་དཀྱིལ་འཁོར་དུ་མཆོད་པའི་སྤྲིན་རབ་འབྱམས་རྣམས་བདག་གི་སྨོན་ལམ་དང་། བསོད་ནམས་ཀྱི་སྟོབས་དང་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་རླབས་ཀྱིས་འབྱུང་བར་གྱུར་ཅིག ན་མཿསརྦ་བུདྡྷཱ་བོ་དྷི་སཏྭ་བྷྱཿ སརྦ་ཐཱ་ཁཾ་ཨུཏྒ་ཏེ་སྥ་ར་ཎ་ཧི་མཾ་ག་ག་ན་ཁཾ་ས་མནྟ་སྭཱ་ཧཱ། ཧཱུྃ<!TCC Tibetan character 4,41 undefined in unicode!> འཇིག་རྟེན་ཕན་པར་བཞེད་པ་ཡིས། །འཇིག་རྟེན་ཚུལ་བཟུང་ཁྱེད་རྣམས་ལ། །འཇིག་རྟེན་འཇིག་རྟེན་འདས་པའི་ཕྱིར། །འཇིག་རྟེན་གསུམ་བཏུད་ཕྱག་འཚལ་ལོ།། ཧཱུྃ<!TCC Tibetan character 4,41 undefined in unicode!> ལྷ་དབང་རྣམས་ཀྱིས་ཕྱག་འབུལ་ཞིང་། །མཐོང་བ་ཐམས་ཅད་ཧ་འགལ་བའི། །སྤྱན་གཟིགས་རྒྱ་མཚོའི་རྦ་རླབས་ནི། །གྱེན་དུ་འཕྱུར་བས་ཁྱེད་དྲུང་བཀང་། །བཅིང་སྣོམ་གཟིགས་བསྐུ་མྱང་བའི་ཆེད། །ལྷ་རྫས་མེ་ཏོག་སྤོས་དང་ནི། །མར་མེ་བྱུག་པ་ཞལ་ཟས་ཀྱི། །ཕྲེང་བ་འཁོར་ཡུག་བཞིན་དུ་བསྐོར། །གསེར་སྐྱོགས་གསེར་ཀྱི་རི་བོའི་ཁོང་།། མདངས་དྲི་རོ་བཅུད་བསམ་ཡས་པའི། །དཔའ་བོའི་སྨན་ཕུད་རོལ་པའི་མཚོ། །གསེར་ཁ་གཡུ་ཁས་བརྒྱན་ཏེ་འབུལ། །གཡུལ་ངོར་མཚོན་ཕོག་འཆིར་གཏུག་པའི། །ལུས་ལས་ལང་ལོང་སྐྱེས་ནས་སུ། །འབབ་པར་ལྦུ་བའི་སོབ་ཆགས་ཀླུང་། །དམར་གྱི་ཨརྒྷཾ་ཆེན་པོ་བསྒྲེང་། །ཞིམ་ཞིམ་ལྷ་ཀླུ་མི་ཡི་ཟས། །བདའ་བདའ་བལྡག་གཞིབ་བཅའ་བའི་སྡེ། །རྒྱན་བརྒྱན་བྱིན་རླབས་བ་ལིངྟ། །ཁ་ཁ་ཁཱ་ཧི་དམ་ཅན་ཚོགས།། ཨོཾ་བཛྲ་ཀ་ཝུ་ཝ་ཝཱ་པ་ཤ་ཡ་མ་ཧཱ་ཀཱ་ལ་ཨི་དཾ་བ་ལིངྟ་ཁ་ཁ་ཁཱ་ཧི་ཁཱ་ཧི། ཨོཾ་ཧཱུྃ་ཤྲཱི་ཡ་དཱེ་ཝི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿཨི་དཾ? ཨོཾ་མ་ཧཱ་ཀཱ་ལ་ཀཱ་ལ་བི་ཀཱ་ལ་ར་ཏྲི་ཏ་ཛཿ ཨི་དཾ? ཨོཾ་ཤྲཱི་མ་ཧཱ་ཀཱ་ལ་ག་ཎ་གུ་ཧྱ་རཾ་སིདྡྷི་ཧཱུྃ་ཕཊ྄ཿ ཨི་དཾ? ཨོཾ་བཻ་ཤྲ་མ་ཎ་ཡ་ཨི་དཾ། ཨོཾ་རཱ་ཧུ་ལ་པཀྵ་མེ་ཀེ་ན་ཨི་དཾ? ཨོཾ་མ་ཧཱ་ཀཱ་ལ་སིང་ཧ་མུ་ཁ་ཨི་དཾ? ཨོཾ་པཉྩ་ཌཱ་ཀི་ནཱི་ཨི་དཾ? བཛྲ་མ་མ་ཁ་ཁ་ལ་ལ་ལི་ལི་ཏ་ཏ་ཏེ་ཏེ་ཨི་དཾ? ཙཎྜ་པྲ་མ་ཎི་ཨི་དཾ? བཛྲ་མ་མ་ལ་ལ་ལི་ལི་ཨི་དཾ? ཨོཾ་ཡ་མ་རཀྟ་ཨི་དཾ? ནག་པོ་ཏི་པ་རཱ་ཙ་ཨི་དཾ? ཌོམ་བྷི་རཀྟ་ཨི་དཾ? རཱ་ཛ་པེ་ཧ་ར་ཎ་ཨི་དཾ? ཤུ་ལ་གྷྲྀ་ཝ་རཀྵ་རཀྵ་ཨི་དཾ? ཨོཾ་བཛྲ་སཱ་དྡྷུ་ས་མ་ཛཿཨི་དཾ? མ་མ་ར་ལི་པྲ་མ་ཡ་ཛཿཨི་དཾ? ཨོཾ་བཛྲ་རཏྣ་ཙིཏྟ་རཱ་ག་རཱ་གེ་ཨི་དཾ? ཨོཾ་བཛྲ་འབར་བ་རྩལ་ཨི་དཾ? ཨོཾ་བཛྲ་ཀུལ་ལི་མིལ་མིན་ཛཿཨི་དཾ? ཨོཾ་ཨ་ཀཱ་རོ་སོགས། ལན་གསུམ་གྱིས་ཕུལ། རྒྱས་པར་སྤྲོ་ན་མངོན་རྟོགས་རེ་རེའི་མཐར། ཁྱེད་རྣམས་ལ་གསེར་གྱི་སྐྱེམས། དམར་གྱི་ཆོལ། བ་ལིང་གཏོར་མ་འབུལ་ལོ། །གསོལ་ལོ། །མཆོད་དོ། །བདག་གིས་བཅོལ་བའི་ཕྲིན་ལས་འགྲུབ་པར་མཛད་དུ་གསོལ། ཧཱུྃ<!TCC Tibetan character 4,41 undefined in unicode!> དྲག་པོ་ཇི་བཞིན་ཚེ་ཡི་རིག་འཛིན་དང་། །གདོང་བཞི་ཇི་བཞིན་ལེགས་ཕྱོགས་རབ་བསྐྱེད་པ། །འདོད་ལྷ་ཇི་བཞིན་ཐམས་ཅད་ལས་རྒྱལ་དང་། །་ཁྱབ་འཇུག་ཇི་བཞིན་རྫུ་འཕྲུལ་རྩལ་ཆེ་བ། །བརྒྱ་བྱིན་ཇི་བཞིན་ཅི་འདོད་མོད་ལ་བསྒྲུབ། །རྣམ་སྲས་ཇི་བཞིན་བང་མཛོད་ཕྱུག་པ་དང་། །མི་དབང་ཇི་བཞིན་ས་གཞི་བདག་བྱེད་པའི། །ཕུན་སུམ་ཚོགས་པ་ཐམས་ཅད་བདག་ལ་སྩོལ། །ཞེས་དངོས་གྲུབ་བླངས་ཏེ་འདོད་དོན་གསོལ། བསྟོད་པ་ནི། དམ་ཅན་རྒྱ་མཚོ་རྣམས་ལ་ཡོན་ཏན་བསྔགས་པ་རྒྱ་མཚོ་སྒྲོགས་པའི་དབྱངས་རབ་འབྱམས་ཀྱིས་སེམས་ཅན་གྱི་ཁམས་ཐམས་ཅད་དང་ཆོས་ཀྱི་དབྱིངས་སུ་གྲགས་པའི་འཇུག་པ་འབྱུང་བར་གྱུར་ཅིག །ན་མཿསརྦ་བུདྡྷ་བོ་དྷི་སཏྭ་ནཾ་སརྦ་ཏྲ་སཾ་ཀུ་སུ་མི་ཏ་ཨ་དྷི་ཛྙཱ་ར་ཤི་ར་ནི་ན་མོ་སྟུ་རེ་སྭཱ་ཧཱ།